《闻侄儿应昆昨始发蒙走笔赋此兼贻示后生》
明代·林大春

眉山苏老泉，廿七始奋发。晚得孟子书，疑义心与折。

一朝振文名，名公亟称绝。怀中挟二雏，飞鸣向天阙。

何况方盛年，及兹更超脱。譬彼春空云，徐开吐明月。

心灵岂厌迟，闷极闻偏悦。但愿式如金，试彼磨针铁。

庶几亢吾宗，免教堕阀阅。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。